《张无翼茂才索诗》
明代·曹于汴

南山有薇蕨，北山有薜萝。胡不餐且衣，念兹寒馁多。

衣冠纷叹惋，关市联网罗。是以贤达士，孳孳如拯痾。

元方施未竟，季方更砻磨。研精羲氏画，梦寐尼山阿。

所志润埏垓，澄源洪其波。

作者简介：曹于汴，字自梁，一字贞予，解州安邑（今山西省运城市）人。明代万历二十年（公元1592年）进士。以淮安推官徵授刑科左、右给事中，转吏科给事中，遇事敢言。擢太常少卿。光宗时，转大理少卿。熹宗立，迁左佥都御史，佐赵南星主京察，进吏部右侍郎。力抉善类，为魏忠贤所斥。崇祯初，拜左都御史，振顿宪规。他平生制行高洁，风节凛然。荆著有《仰节堂集》十四卷，与《共发编》均《四库总目》并传于世。崇祯七年（1634年）卒，年77岁。赠太子太保。